**รักล้น ๆ ของคนเคยสวย** (เกาหลี: 그녀는 예뻤다) เป็นละครโทรทัศน์ของเกาหลีใต้ปี ค.ศ. 2015 นำแสดงโดย ฮวัง จ็อง-อึม, พัก ซอ-จุน, โก จุน-ฮี และ ชเว ชี-ว็อน ออกอากาศทางสถานีโทรทัศน์ เอ็มบีซี ตั้งแต่วันที่ 16 กันยายน ถึง 11 พฤศจิกายน ค.ศ. 2015 ทุกวันพุธและพฤหัสบดี เวลา 22:00 น.

ซีรีส์เรื่องนี้ได้รับความนิยมทั้งในประเทศ ด้วยคะแนนเรตติ้งสูงสุด 18.4% และต่างประเทศ โดยเฉพาะในประเทศจีน

เรื่องย่อ
---------

โรแมนติกคอมมาดี้ที่สร้างจากเรื่องจริงเกี่ยวกับคนรู้จักสองคนที่พบกันอีกครั้งหลังจากที่พวกเขาได้ผ่านพ้นชะตากรรมและรูปลักษณ์ที่พลิกผัน โดยมีฉากหลังเป็นสำนักพิมพ์ที่ตีพิมพ์นิตยสารแฟชั่นชื่อ The Most

คิม ฮเย-จิน เป็นสาวสวยจากครอบครัวที่ร่ำรวย หลังจากที่สำนักพิมพ์ของครอบครัวเธอล้มละลาย เธอก็พบกับความทุกข์ยากและสูญเสียความงามไปด้วย จี ซ็อง-จุน เป็นเด็กอ้วนที่ไม่มีความมั่นใจในตนเอง แต่เติบโตขึ้นมาเป็นผู้ชายที่หล่อเหลาและเป็นบรรณาธิการที่ประสบความสำเร็จ

ทั้งสองตัดสินใจที่จะพบกันอีกครั้ง แต่ ซ็อง-จุน จำ ฮเย-จิน ไม่ได้ เธอละอายใจที่ได้พบกับรักแรกและทำลายความรู้สึกของเขาที่มีต่อเธอ ฮเย-จิน ขอให้เพื่อนสนิทของเธอ มิน ฮา-รี ซึ่งเกลียด ซ็อง-จุน ตั้งแต่เด็กให้มาแทนที่เธอ อย่างไรก็ตาม สิ่งต่างๆ ก็เริ่มซับซ้อนขึ้นในไม่ช้า เนื่องจาก ฮเย-จิน ได้ทำงานที่สำนักพิมพ์นิตยสาร The Most ซึ่ง ซ็อง-จุน ทำงานเป็นรองหัวหน้าบรรณาธิการ เขาดูถูกความเงอะงะของเธออย่างเปิดเผยโดยไม่รู้ว่าเธอเป็นรักแรกและเป็นเพื่อนในวัยเด็กที่แท้จริงของเขา ฮา-รี ยังคงพบกับ ซ็อง-จุน และในไม่ช้าก็พัฒนาความรู้สึกที่มีต่อเขา ในทางกลับกัน ฮเย-จิน ก็พบเพื่อนที่ดีในที่ทำงานของเธอ คิม ชิน-ฮย็อก นักเขียนที่ตกหลุมรักเธออย่างช้า ๆ

นักแสดง
-------

### นักแสดงหลัก

* ฮวัง จ็อง-อึม รับบทเป็น คิม ฮเย-จิน
	+ จ็อง ดา-บิน รับบทเป็น ฮเย-จิน วัยเด็ก

เธอฝึกงานในสำนักพิมพ์นิตยสาร The Most ก่อนที่จะได้รับการแต่งตั้งเป็นบรรณาธิการ เธอเคยเป็นเด็กสาวที่สวย รวย และฉลาด แต่เธอสูญเสียทุกอย่างเพราะสำนักพิมพ์ของพ่อเธอล้มละลาย เธออายกับความล้มเหลวในชีวิต เธอขอให้ มิน ฮา-รี เพื่อนสนิทของเธอไปพบกับรักแรกของเธอ จี ซ็อง-จุน โดยใช้ชื่อของเธอ เธอคิดว่านั่นจะเป็นจุดจบของโชคชะตาของเธอกับ ซ็อง-จุน แต่กลับกลายเป็นว่านี่เป็นเพียงจุดเริ่มต้นของฝันร้ายของเธอ เมื่อเขากลายเป็นเจ้านายของเธอ แม้จะโชคร้าย เธอก็ยังพยายามทำให้ดีที่สุด
* พัก ซอ-จุน รับบทเป็น จี ซ็อง-จุน
	+ ยัง ฮัน-ย็อล รับบทเป็น ซ็อง-จุน วัยเด็ก

รองหัวหน้าบรรณาธิการที่อายุน้อยที่สุดในเกาหลี ดื้อรั้นและเย่อหยิ่ง แต่มีไหวพริบในการทำงาน ตรงกันข้ามกับ ฮเย-จิน เขาไม่ได้หล่อ อ้วน และ ขี้อาย แต่เมื่อเติบโตขึ้นเขากลายมาเป็นผู้ชายที่หล่อเหลาและประสบความสำเร็จ ทันทีที่กลับมาเกาหลี เขาได้ติดต่อกับรักแรกของเขาฮเย-จิน เขาตกหลุมรักเธอแม้ว่าเขาจะไม่รู้ว่าเธอเป็นเพื่อนในวัยเด็กของเขาและเป็นรักแรกของเขา

รีเมค
-----

* ละครจีนรีเมคเรื่อง เทหัวใจให้ยัยจอมวุ่น เริ่มต้นออกอากาศทาง สถานีโทรทัศน์หูหนาน ในปี พ.ศ. 2560
* ละครไทยรีเมคเรื่อง รักวุ่นวาย ยัยตัวป่วน ออกอากาศในปี พ.ศ. 2564 ทาง ช่อง 3 เอชดี

อ้างอิง
-------

1. ↑  "Hwang Jung-eum, Park Seo-joon to star in *She Was Pretty*". *The Korea Times*. July 30, 2015. สืบค้นเมื่อ July 30, 2015.
2. ↑  "Hwang Jung Eum, Park Seo Joon, Choi Siwon, and Go Joon Hee Confirmed for New Drama!". *Soompi*. July 30, 2015. สืบค้นเมื่อ July 30, 2015.
3. ↑  Lee, Yousun (October 5, 2015). "*She Was Pretty* reveals behind cuts of Hwang Jung-eum and Park Seo-joon". *Asia Today*. สืบค้นเมื่อ October 5, 2015.
4. ↑  Lee, Ji-young (August 26, 2015). "*She Was Pretty* Releases First Teaser of Hwang Jung Eum and Park Seo Joon". *enewsWorld*. คลังข้อมูลเก่าเก็บจากแหล่งเดิมเมื่อ 2015-10-05. สืบค้นเมื่อ August 26, 2015.
5. ↑  Doo, Rumy (September 14, 2015). "*She Was Pretty* boasts 'perfect casting,' says director". *K-Pop Herald*. สืบค้นเมื่อ September 14, 2015.
6. ↑  "Viewers find 'She Was Pretty' attractive". *The Korea Times*. October 2015.
7. ↑  "*She Was Pretty* gains popularity in China". *The Korea Times*. September 21, 2015. สืบค้นเมื่อ September 21, 2015.
8. ↑  "*She Was Pretty* Stars Relish Success as Show Ends". *The Chosun Ilbo*. November 13, 2015. สืบค้นเมื่อ November 14, 2015.
9. ↑  "Hwang Jeong-eum's star soars in China". *The Korea Times*. October 13, 2015.
10. ↑  "Choi Si-won' star soars on Twitter". *The Korea Times*. October 27, 2015.
11. ↑  "Hwang confirmed for new MBC drama". *Korea JoongAng Daily*. July 31, 2015. สืบค้นเมื่อ July 31, 2015.
12. ↑  "Rambunctious Hwang Jung Eum Steals Spotlight in New *She Was Pretty* Poster". *Soompi*. September 11, 2015. สืบค้นเมื่อ September 11, 2015.
13. ↑  "Hwang Jung-eum Wows Audiences in Dowdy Role". *The Chosun Ilbo*. October 24, 2015. สืบค้นเมื่อ October 24, 2015.
14. ↑  Lee, Ji Young (November 12, 2015). "Hwang Jung Eum Shares Final Thoughts on *She Was Pretty*". *enewsWorld*. คลังข้อมูลเก่าเก็บจากแหล่งเดิมเมื่อ December 19, 2015. สืบค้นเมื่อ November 14, 2015.
15. ↑  Park, Sojung (November 12, 2015). "Actress Hwang Jeong-eum solidifies reign with *Pretty Woman*". *Yonhap*. สืบค้นเมื่อ November 14, 2015.
16. ↑  "'She Was Pretty' remade in China". *Kpop Herald*.